
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
28 ΙΟΥΛΙΟΥ 1988 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ 

Έγκριση πολεοδομίκής μελέτης τμήματος της πολέοδομικής ενότητας 
«Κουμπέ» της Κοινότητας Νεροκούρου (Ν. Χανιών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: ' " 

1. Τις διατάξεις του Ν. 1337/83 «επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α'), όπως 
τροποποιήθηκε με το Ν. 1512/85 «τροποποίηση και συμπλήρωση πο¬ 
λεοδομικών διατάξεων, ρύθμιση συναφών θεμάτων και θεμάτων του 
Ταμείου Νομικών» (ΦΕΚ 4/Α'), και ειδικότερα τα άρθρα 6 (παρ. 1, 4, 
5 και 6), 7 (παρ. 1, 2 και 4) και 43 (παρ. 10). 

2. Τις διατάξεις του Ν. Δ/τος της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα-1, 2, 3,. 9, 11 και 29. 

3. Τις διατάξεις του Ν. 1577/85 «Γενικός Οικοδομικός Κανονι¬ 
σμός» (ΦΕΚ 2 ΙΟ/Α') και ειδικότερα τα άρθρα 6 (παρ. 1), 7, 8,9, όπως 
τροποποιήθηκαν με το άρθρο 13 του Ν. 1647/86 «Οργανισμός Κτημα¬ 
τολογίου και Χαρτογραφήσεων Ελλάδας (ΟΚΧΕ)» (ΦΕΚ 141/Α’). 

4. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α') και ειδικότερα το άρθρο 23 παρ. 1. 

5. Την υπ’ αριθ. Τ. 1291/1987 απόφαση του Πρωθυπουργού «σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β’). 

6. Την υπ’ αριθ. Υ.1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β/16.10.87). 

7. Την υπ’ αριθ. 19540/865/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος της. περιοχής «Κουμπέ» της 
Κοινότητας Νεροκούρου (Ν. Χανιών)». 

8. Την υπ’ αριθ. 19539/864/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «έγκριση 
πολέοδομικής προμελέτης της πολέοδομικής ενότητας 14 περιοχής 
«Κουμπέ» του Δήμου Μουρνιών και της Κοινότητας Νεροκούρου (Ν. 
Χανιών)». 

9. Τις υπ’ αριθ. 23/86 και 25/87 γνωμοδοτήσεις του Κοινοτικού 
Συμβουλίου Νεροκούρου. 

10. Την υπ’ αριθ. 3/1987 (πρακτ. 14) γνωμοδότηση του Συμβου¬ 
λίου Χωροταξίας, Οικισμού και Περιβάλλοντος Νομού Χανιών. 

11. Την υπ’ αριθ. 236/1988 γνωμοδότηση του Συμβουλίου της 
Επικράτειας, με πρόταση του Αναπληρωτή Υπουργού Περιβάλλοντος, 
Χωροταξίας και Δημοσίων Έργων, αποφασίζουμε: 


Άρθρο 1. . 

Εγκρίνεται το πολεοδόμικό σχέδιο τμήματος της πολέοδομικής ενό¬ 
τητας 14 περιοχής «Κουμπέ» της Κοινότητας Νεροκούρου (Ν. Χανιών), 
που το μεγαλύτερο τμήμα της έχει χαρακτηρισθεί ως πυκνοδομημένο 
με την υπ’ αριθ. 19540/865/1988' απόφασή του Αναπληρωτή 
Υπουργού Περιβάλλοντος, Χωροταξίας και Δημοσίων Έργων, ως 
εξής: . ' 

I. Του τμήματός της που είναι οικισμός προ του έτους 1923 και έχει 
χαρακτηρισθεί ως πυκνοδομημένος, σύμφωνα με τις διατάξεις των άρ¬ 
θρων 1 και 2 του Ν. Δ/τος της 17.7.1923. 

II. Των λοιπών τμημάτων της'που είναι αραιοδομημένα και αδόμητα 
καθώς και του πυκνοδομημένου τμήματός της εκτός σχεδίου και εκτός 
ορίων οικισμού προ του 1923, σύμφωνα με τις διατάξεις τόυ Ν. 1337/ 

83. ... / -, .... 

III. Καθορίζονται οικοδομήσιμοι χώροι, οδοί, πεζόδρομοι, κοινόχρη¬ 
στοι χώροι, χώροι· πλατειών, πάρκων, παιδικών χαρών, χώροι στάθ¬ 
μευσης οχημάτων, χώρος Γυμνασίου-Λυκείου, νηπιαγωγείου, παιδικού 
βρεφονηπιακού σταθμού, αθλητικών εγκαταστάσεων, έδρας τοπικής 
επιτροπής γειτονιάς, όπως οι ρυθμίσεις αυτές φαίνονται στά τρία (3) 
σχετικά χρωματισμένα πρωτότυπα διαγράμματα σε κλίμακα 1:1.000 
που θεωρήθηκαν από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 30120/139ΐ/ΐ988 πράξη του και που 
συνοπτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός της ανωτέρω περιοχής, της 
οποίας το πολεοδομικό σχέδιο εγκρίνεται με την παρ. II του άρθρου 1 
του παρόντος και καθορίζονται οι όροι και περιορισμοί δόμησης του πύ- 
κνοδομημένου τμήματος του οικισμού προ του έτους 1923, που επίσης 
το πολεοδομικό σχέδιο εγκρίνεται με την παρ. I του άρθρου 1 ως εξής: 

Άρθρο 3. 

1. Στους οικοδομήσιμους χώρους που χαρακτηρίζονται με στοιχείο 

ΟΤ στα σχετικά διαγράμματα επιτρέπεται η χρήση γενικής κατοικίας, 
όπως προσδιορίζεται με το άρθρο 3 του από 23.2.1987 Π. Δ/τος 
(ΦΕΚ 166/Α-). · 

2. Στους οικοδομήσιμους χώρους ή σε τμήματα οικοδομήσιμων χώ¬ 
ρων που χαρακτηρίζονται με στοιχείο ΟΤΚ στα σχετικά διαγράμματα 
εκτός των ανωτέρω χρήσεων επιβάλλεται στο ισόγειο των κτιρίων η δη¬ 
μιουργία εμπορικών καταστημάτων, εστιατορίων, αναψυκτηρίων και 
γραφείων. 

3. Στους οικοδομήσιμους χώρους που χαρακτηρίζονται ως «Εμπο¬ 
ρικά κέντρα» στα σχετικά διαγράμματα επιτρέπεται η χρήση τοπικού 
κέντρου γειτονιάς, όπως προσδιορίζεται με το άρθρο 4 του ανωτέρω από 
23.2.1987 Π. Δ/τος, με εξαίρεση τις χρήσεις κατοικίας, τουριστικών 
εγκαταστάσεων, κτιρίων εκπαίδευσης, θρησκευτικών χώρων, κτιρίων 
κοινωνικής πρόνοιας, αθλητικών εγκαταστάσεων, εγκαταστάσεων μέ¬ 
σων μαζικών μεταφορών. 

Άρθρο 4. 

Στο πρόσωπο των οικοπέδων οικοδομημένων ή μη επιβάλλεται προ- 
κτίπιο πλάτους τριών (3), τεσσάρων (4), πέντε (5), έξι (6) και οκτώ (8) 
μέτρων, όπως φαίνεται στα ίδια διαγράμματα. 

Άρθρο 5. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης καθορίζονται κατά τομείς I, II και III, όπως 
φαίνονται στα ίδια διαγράμματα, ως εξής: 

1. Τομέας I 

Ελάχιστο πρόσωπο: δώδεκα (12) μέτρα. 

Ελάχιστο εμβαδόν: τετρακόσια (400) τετρ. μέτρα. 

2. Τομέας II 

Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: πεντακόσια (500) τετρ. μέτρα. 

3. Τομέας III 

Ελάχιστο πρόσωπο: δεκαοκτώ (18) μέτρα. 

Ελάχιστο εμβαδόν: εξακόσια (600) τετρ. μέτρα, 

4. Κατά παρέκκλιση των προηγουμένων παραγράφων 1, 2 και 3 θε¬ 
ωρούνται ψρτια και οικοδομήσιμα: 

α) Τα οικόπεδα που βρίσκονται εκτός των ορίων του πυκνοδομημέ- 
νου οικισμού προ του 1923 εφόσον: 

αα) Έχουν κατά τη δημοσίευση του παρόντος διατάγματος: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν πενήντα (150) τετρ. μέτρα. 

αβ) που προκύπτουν από την οριστική πράξη εφαρμογής της πολεο- 
δομικής μελέτης ή προέρχονται από τις εισφορές σε γη, σύμφωνα με το 
άρθρο 8 του Ν. 1337/83, εφόσον έχουν ελάχιστο πρόσωπο οκτώ (8)' 
μέτρα, ελάχιστο εμβαδόν εκατόν είκοσι (120) τετρ. μέτρα. 

β) Τα οικόπεδα που βρίσκονται εντός του πυκνοδομημένου οικισμού 
προ του έτους 1923: 

βα) Με όποιες διαστάσεις είχαν στις 2.7.68, ημερομηνία δημοσίευ¬ 
σης του από 15.6.68 Π. Δ/τος (ΦΕΚ 111 Δ’). 

ββ) Εφόσον είχαν κατά την 25;7.1979, ημέρα δημοσίευσης του από 
19.7.1979 Π. Δ/τος (ΦΕΚ 401 Δ’), ελάχιστο εμβαδόν εκατόν πενήντα 
(150) τετρ. μέτρα και ' 

βγ) Εφόσον είχαν κατά την 13.3.1981, ημερομηνία δημοσίευσης 
του από 2.3.1981 Γϊ. Δ/τος (ΦΕΚ 138 Α’), ελάχιστο εμβαδόν τριακό¬ 
σια (300) τετρ. μέτρα. 

5. Επιπλέον των προϋποθέσεων των προηγουμένων παραγράφων 1, 
2, 3 και 4 τα οικόπεδα θεωρούνται άρτια και οικοδομήσιμα, εφόσον 
μέσα στο οικοδομήσιμο τμήμα τους εγγράφεται κάτοψη κτιρίου με ελά¬ 
χιστη επιφάνεια πενήντα (50) τετρ. μέτρα και ελάχιστη πλευρά πέντε 
(5) μέτρα. 


6. Μέγιστο ποσοστό κάλυψης των οικοπέδων ορίζεται για τον τομέα I 
εβδομήντα τοις εκατό (70%) της επιφάνειας τους, για τον τομέα II εξή¬ 
ντα τοις εκατό (60%) της επιφάνειας τους και για τον τομέα III πενήντα 
τοις εκατό (50%) της επιφάνειας τους. 

7. Συντελεστής δόμησης των οικοπέδων ογδόντα εκατοστά (0,80) 
και στους τρεις τομείς. 

8. Κατ’ εξαίρεση των προηγουμένων παραγράφων 6 και 7 ορίζεται: 

α) Για οικόπεδα που βρίσκονται εκτός του πυκνοδομημένου οικισμού 
προ του 1923, εμβαδού μικρότερου των 150 τετρ. μέτρων, συντελε¬ 
στής δόμησης 1,2 και μέγιστο ποσοστό κάλυψης 70%, εφόσον η συνο¬ 
λική επιφάνεια ορόφων δεν υπερβαίνει τα 120 τετρ. μέτρα. Η εξαίρεση 
αυτή έχει εφαρμογή μόνο σε οικόπεδα που έχουν προκύψει από κατά¬ 
τμηση μέχρι της 10.3.82, αφού αφαιρεθεί το εμβαδόν της εισφοράς σε 
γη, σύμφωνα με το Ν. 1337/1983. 

β) Για τα οικόπεδα που βρίσκονται στο πυκνοδομημένο τμήμα του οι¬ 
κισμού προ του έτους 1923, ορίζεται: 

- για εμβαδόν οικοπέδου μέχρι 100 τετρ. μέτρα συντελεστής δόμη¬ 
σης 1,6 και μέγιστο ποσοστό κάλυψης ογδόντα τοις εκατό (80%) της 
επιφάνειας τους. 

- για εμβαδόν οικοπέδου από 100 μέχρι 200 τετρ. μέτρα συντελε¬ 
στής δόμησης 1,2 της συνολικής επιφάνειας των ορόφων, δυναμένης να 
μην είναι μικρότερη των 160 τετρ. μέτρων. 

- για εμβαδόν οικοπέδου από 200 μέχρι 300 τετρ. μέτρα συντελε¬ 
στής δόμησης 1,0 της συνολικής επιφάνειας των ορόφων, δυνάμενης να 
μην είναι μικρότερη των 240 τετρ. μέτρων. 

9. Μέγιστο επιτρεπόμενο ύψος των κτιρίων και για τους τρεις τομείς 
δώδεκα (12) μέτρα. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων,· αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 13 Μαΐου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

